Manis Muka Mohd Darah

Datin Manis Muka binti Mohd Darah (8 Oktober 1954 – 17 November 2020) merupakan bekas ahli politik Malaysia. Beliau merupakan Ahli Dewan Undangan Negeri (DUN) Bugaya dari 10 Mei 2018 sehingga 17 Nov 2020.

Kerjaya politik
Beliau memulakan kerjaya politik pada 1985 dan pernah memegang beberapa jawatan termasuk Ketua Wanita UMNO Semporna, kemudian menjadi Ketua Wanita Warisan Semporna.

Pada pilihan raya negeri Sabah 2020, Manis Muka mempertahankan kerusi DUN Bugaya, berdepan dengan pertandingan tujuh penjuru dengan calon daripada Perikatan Nasional (PN), Pertubuhan Kebangsaan Sabah Bersatu (USNO), Parti Perpaduan Rakyat Sabah (PPRS), Parti Cinta Sabah (PCS) dan dua calon bebas. Dengan majoriti sebanyak 6,005 undi, beliau berjaya mengatasi enam pencabarnya.

Keputusan pilihan raya

Kehidupan peribadi
Manis Muka berkata mengenai asal-usul namanya:

Terdapat kesilapan semasa pendaftaran apabila namanya yang sepatutnya didaftarkan telah tersalah eja sebagai Manis Buka. Beliau ialah ibu kepada 10 anak, lima anak lelaki dan lima anak perempuan.

Kematian
Manis Muka meninggal dunia pada 17 November 2020 pada usia 66 tahun selepas dimasukkan ke Unit Rawatan Rapi Hospital Gleneagles Kota Kinabalu akibat masalah buah pinggang. Jenazahnya dikebumikan di Tanah Perkuburan Islam Masjid Kampung Bugaya sebelum solat Subuh. Beliau sebelum ini juga pernah disahkan positif COVID-19 pada Oktober, sebulan sebelum kematiannya.

Rujukan

Muslim Malaysia
Orang dari Sabah
Bekas anggota Pertubuhan Kebangsaan Melayu Bersatu
Anggota wanita Parti Warisan Sabah
Ahli Dewan Undangan Negeri Sabah ke-16
Ahli Dewan Undangan Negeri Sabah ke-15